පසුගිය 23 වන දා සිද්ධියෙන් මියගොස් තිබුනේ පොතුහැර කුරීපොත්ත ප්‍රදේශයේ පදිංචිකරුවෙකු වූ 61 හැවිරිදි සුභසිංහ ආරච්චිලාගේ අශෝක කුමාර සුභසිංහ නැමති වතුපාලකවරයායි.පොලිසිය විසින් මෘතදේහය සොයාගන්නා අවස්ථාව වනවිටත් ලණු ආධාරයෙන් මරණකරු වධහිංසනයට ලක්කොට ගැටගසා තිබූ බවත් සඳහන්.පොලිසිය සැකකර තිබුනේ පහරකෑමට ලක්ව වතු පාලකවරයා මියගිය බවටයි.දේහය ලේ විලක් මැද වැටී තිබියදී සොයාගන්නා විටත් එම වත්තේ සේවය කළ මුරකරු යුවල එම වත්ත හැරදමාගොස් තිබූනා.එබැවින් පොලිස් ඇස ඒ දෙසට යොමුව තිබූ බවත් ඒ හරහා වැඩිදුර පරීක්‍ෂණ මෙහෙයවූ බවත් පවසන පොලිසිය සැකකරුවන් පදිංචියැයි පවසන මීගමුව හා රත්නපුරය ආදී ප්‍රදේශවලද විමර්ශන කටයුතු සිදුකළ බව පැවසෙනවා.එම විමර්ශනවල ප්‍රතිඵලයක් ලෙස බැලුම්මහර ප්‍රදේශයේ සැකකරුවන් පදිංචි බවට ලද තොරතුරක් අනුව වහා ක්‍රියාත්මකවී ඇති පොලිසිය එම ප්‍රදේශයේ සැරිසරා අලුතින් පදිංචිව ඇති පවුල් පිළිබද කළ පරීක්‍ෂණවලදී කුකුළු ගොවිපොලක එසේ මුරකරුවන් වශයෙන් නව පදිංචිකරුවන් පැමිණ ඇතිබවට ලද තොරතුර ඔස්සේ දිනගණනක් කළ විමර්ශනවලින් අනතුරුව රත්නපුරේ ප්‍රදේශයේ පදිංචිකරුවෙකු වූ සැකකරු හා මීගමුව ප්‍රදේශයේ පදිංචිකාරියක වූ ඔහුගේ සත්මස් වියැති ගැබිණි බිිරිඳ අත්අඩංගුවට ගැනීමට හැකිව තිබෙනවා.සිද්ධිය වූ බව කියන පසුගිය මස 23 වැනිදා සැකකරුවන් වතුපාලකවරයාගෙන් මුදල් ඉල්ලාසිටි බවත් එහිදී මුරකරුගේ නොසැලකිල්ල මත වත්තේ යන්ත්‍රයක් කැඩීයාම පිළිබදව ප්‍රශ්නයක් පැන නැගී එය බහිම්බස්වීමක් දක්වා දුරගිය බවත් සඳහන්.එහිදි සැකකරු විසින් ඒ අසළ තිබූ උදලු මිටකින් වතුපාලකවරයාට එල්ලකළ පහර හේතුවෙන් ඇද වැටුන බවත් පසුව අදාළ කාන්තාව විසින්ද උදලූ මිට පහර කිහිපයක් හිසට එල්ලකර තිබූ බවත් අනාවරණය වී තිබෙනවා.නැවතත් එම උදලුමිටම රැගෙන සැකකරු විසින් පහර කිහිපයක් එල්ලකරන අතරවාරයේ බිරිද ගොස් ළිදේහි බාල්දිය ලිහා එහි කඹය ගෙන එක් කොනක් ජනේලයේත් අනෙක් පසින් වතුපාලකවරයාගේ ගෙලෙහි හා සිරුරෙහි බැඳ  දමා තිබෙනවා.වතුපාලකවරයාගේ යතුරුපැදියේ ඉන්ධන බට කපා අල්මාරියෙහිවූ  මුදලක් සහ වතුපාලකවරයාට අයත් ජංගම දුරකථනයද රැගෙන ත්‍රිරෝද රථයකින් කුලියාපිටිය නගරයට පැමිණ එතනින් කොළඹ බලා පිටත්වූ බව මූලික පොලිස් පරීක්‍ෂණ වලින් හෙළිව තිබෙනවා.සැකරුවන්ගේ ප්‍රකාශ අනුව වත්තේ ලඳු කැලෑවක තිබී පහරදුන්බව කියන උදලු මිටද පොලිසිය විසින් සොයාගෙන ඇති බව වාර්තා වුනා.මරණකරුගෙන් පැහැරගෙන ගිය මුදලින් රුපියල් 10500ක් පමණ වටිනා ටැබ් පරිඝනකයක්ද මිළදීගන තිබූ බවත් අනාවරණය වී තිබෙනවා.සැකකරුවන් හා වතුපාලකයාට පහරදුන් උදලලු මිට හා අනෙකුත් සැකකටයුතු උපකරණ සමගින් අධිකරණයට ඉදිරිපත්කිරීමට නියමිතව තිබුණා.වයඹ පළාත භාර ජ්‍යෙෂ්ඨ නියෝජ්‍ය පොලිිස්පති ජගත් අබේසිරි ගුණවර්ධන, කුලියාපිටිය කොට්ඨාස භාර ජ්‍යෙෂ්ඨ පොලිස් අධිකාරි කපිල කඩුපිටිය, සහකාර පොලිස් අධිකාරි ජාලිය හීංකෙන්ද, මූලස්ථාන ප්‍රධාන පොලිස් පරීක්‍ෂක අජිත් ප්‍රියන්ත යන මහත්වරුන්ගේ නියෝග හා උපදෙස් මත කුලියාපිටිය කොට්ඨාස අපරාධ විමර්ශන ඒකකයේ වැඩබලන ස්ථානාධිපතිි උප පොලිස් පරීෂක වික්‍රමනායක, අපරාධ ස්ථාන පරීක්‍ෂණාගාරයේ උප පොලිස් පරීක්‍ෂක සිරිසෝම සහ පොලිස් සැරයන් වරුන් ඇතුළු නිළධාරීහු පිරිසක් දිනගණනක් සිදුකළ පරීක්‍ෂණවලින් අනතුරුව සැකකරුවන් අත්අඩංගුවට ගෙන තිබුණා.